Diari Oficial de la Generalitat Valenciana


Sumari del DOGV 8697, del 13-12-2019 (2019/11875)

RESOLUCIÓ de 5 de desembre de 2019, de la Conselleria de Política Territorial, Obres Públiques i Mobilitat, relativa a la informació pública i alçament d'actes prèvies a l'ocupació i actes d'ocupació de l'expedient d'expropiació forçosa incoat amb motiu de les obres del projecte de construcció del tercer carril de l'autovia CV-35 entre els PK 19+700 - 25+700. Tram: la Pobla de Vallbona - Llíria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11514


Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

RESOLUCIÓ de 5 de desembre de 2019, de la Conselleria de Política Territorial, Obres Públiques i Mobilitat, relativa a la informació pública i alçament d'actes prèvies a l'ocupació i actes d'ocupació de l'expedient d'expropiació forçosa incoat amb motiu de les obres del projecte de construcció del tercer carril de l'autovia CV-35 entre els PK 19+700 - 25+700. Tram: la Pobla de Vallbona - Llíria. [2019/11347]  
  
  
La disposició addicional de la Llei 12/2004, de 27 de desembre, de mesures fiscals, de gestió administrativa i financera, i d'organització de la Generalitat Valenciana (DOGV 4913), estableix la urgent ocupació dels béns i drets afectats d'expropiació forçosa com a conseqüència de l'execució de les obres compreses en el II Pla de carreteres de la Comunitat Valenciana i altres indicades en aquesta disposició. El projecte es va aprovar amb data 4 de setembre de 2019.  
  
En virtut d'això, el conseller de Política Territorial, Obres Públiques i Mobilitat, en compliment del que es disposa en l'article 52 de la Llei d'expropiació forçosa, ha resolt convocar els titulars de béns i drets afectats perquè compareguen en l'ajuntament on radiquen les finques afectades, segons el calendari establit en l'annex d'aquesta resolució, com a punt de referència per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si pertoca, el de les actes d'ocupació definitiva.  
  
En conseqüència, se sotmet a informació pública la relació de béns i drets afectats, únicament als efectes d'esmenar possibles errors que s'hagen produït en indicar els béns i drets afectats per la urgent ocupació (article 56 del Reglament d'expropiació forçosa).  
  
Termini: quinze dies a partir de la publicació del present anunci en el DOGV.  
Els alçaments d'actes prèvies a l'ocupació i d'actes d'ocupació dels béns i drets afectats per l'expropiació forçosa tindran lloc a:  
  
  
Lloc: Ajuntament de Llíria  
  
Finques Dia Hora  
14, 53, 71, 87, 88 16.01.2020 De 9.00 a 10.00  
89, 90, 92, 93, 94 16.01.2020 De 10.00 a 11.00  
95, 96, 97, 113, 114 16.01.2020 D'11.00 a 12.00  
115, 116, 117, 118, 119 16.01.2020 De 12.00 a 13.00  
  
  
  
Lloc: Ajuntament de la Pobla de Vallbona  
  
Finques Dia Hora  
2, 3, 4, 5, 6 17.01.2020 De 9.00 a 10.00  
40, 41, 42, 43, 62 17.01.2020 De 10.00 a 11.00  
63, 64, 65, 66, 67 17.01.2020 D'11.00 a 12.00  
68, 70, 99, 100, 101 17.01.2020 De 12.00 a 13.00  
102, 103, 105 17.01.2020 De 13.00 a 14.00  
  
  
  
Lloc: Ajuntament de Benissanó  
  
Finques Dia Hora  
7, 8, 44, 45, 46 20.01.2020 De 9.00 a 10.00  
47, 48, 49,112, 72 20.01.2020 De 10.00 a 11.00  
73, 74, 75, 76, 77 20.01.2020 D'11.00 a 12.00  
78, 79, 80, 81, 82 20.01.2020 De 12.00 a 13.00  
83, 84, 85, 86, 108 20.01.2020 De 13.00 a 14.00  
  
  
  
El present assenyalament serà notificat per correu certificat als efectes oportuns; la relació figura exposada al tauler d'edictes de l'ajuntament indicat i a la seu social d'Autovía del Turia, Concesionaria de la Generalitat Valenciana, SA, situada a l'autovia CV-35, PK 8,5, eixida 8, en direcció al polígon l'Andana, i hauran d'aportar a aquest acte el títol de propietat i últim rebut de contribució, en el cas que siga exigible.  
El concessionari assumirà els drets i obligacions del beneficiari quant a la gestió i al pagament de les expropiacions i indemnitzacions dels béns i drets afectats necessaris per a la realització de les obres, d'acord amb la clàusula 2, apartat C del plec de clàusules administratives particulars per al contracte de la concessió per a la reforma, conservació i explotació de la CV-35, tram València - Losa del Obispo, i variant nord de Benaguasil, tram de la CV-50.  
Es remarca que el present anunci es publica igualment als efectes establits en l'article 44 de la Llei 39/2015, d'1 d'octubre, del procediment administratiu comú de les administracions públiques, per als interessats que figuren com a desconegudes o amb domicili ignorat.  
  
Informació en:  
Autovía del Túria, Concessionària de la Generalitat Valenciana, SA.  
46204 Paterna (València): Autovia CV-35, PK 8,5, eixida 8, en direcció al polígon l'Andana.  
Tel.: 260 207 229.  
  
València, 5 de desembre de 2019.- El conseller de Política Territorial, Obres Públiques i Mobilitat: Arcadi España García.